पाएं अपने शहर की ताज़ा ख़बरें और फ्री ई-पेपरडाउनलोड करें
होशंगाबाद। इटारसी में कोरोना कर्फ्यू का उल्लंघन कर शनिवार को बगैर अनुमति गुजराती भवन में शादी का आयोजन हुआ। जिसमें 20 से ज्यादा लोग शामिल थे। सूचना पर दोपहर में तहसीलदार पूनम साहू, सीएमओ हेमेश्वरी पटेले राजस्व व नगर पालिका की टीम के साथ गुजराती भवन पहुंची। लेकिन तब तक शादी हो चुकी थी। तहसीलदार ने वर और वधू पक्ष को जमकर फटकार लगाई।
तहसीलदार ने कहा आपको पता नहीं। सार्वजनिक स्थल पर शादी या अन्य आयोजन करने पर प्रतिबंध। बावजूद भीड़ एकत्रित कर शादी करवा रहे। ऐसे में कोई कोरोना संक्रमित व्यक्ति आ गया तोम कितने लोग संक्रमित हो जाएंगे। उन्होंने तुरंत भवन खाली कराया। भवन के चौकीदार को भी फटकार लगाई गई। कुछ दिन पहले भी इटारसी एसडीएम व तहसीलदार ने एक गार्डन व मंदिर में हो रही शादी की तैयारी रुकवाई थी।
जिले के रामपुर गुर्रा पुलिस ने कोविड गाइडलाइन का उल्लंघन करने पर दूल्हा-दुल्हन के पिता सहित 5 ग्रामीणों के खिलाफ अपराध दर्ज किया है। रामपुर थाना प्रभारी राजन सिंह गुर्जर ने बताया इन आरोपियों में पाहनवर्री गांव के दुल्हन के पिता मदनलाल कुशवाहा (42), चाचा जगदीश कुशवाहा (45), नरसिंहपुर जिले के मछना गांव से बारात लेकर आए दूल्हे के पिता संतोष (45) हैं। ढोल बजा रहे गुर्रा के बाबू घुरेले (31) व चिल्लई गांव के मोनू घुरेले (21) को भी आरोपी बनाया है। पुलिस ने बताया कि विवाह स्थल से भीड़ हटाने के बाद शादी की रस्म पूरी करने की अनुमति दे दी गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn